
	1.
	Anotācija (ex-ante)
1.1. Pamatojums 
	Iebildums
Ekonomikas ministrija izsaka iebildumu un lūdz skaidrojumu/precizējumu par tiesību akta projekta Anotācijā neietvertu informāciju, kad uz valsts zemes vienības esoša būvju daļas īpašniekam nerodas pirmpirkuma tiesības uz valsts nekustamo īpašumu. Ņemot vērā Publiskas personas mantas atsavināšanas likuma 44.pants. (4) "Publiskai personai piederošu zemesgabalu, uz kura atrodas citai personai (kopīpašniekiem) piederošas ēkas (būves), var pārdot tikai zemesgrāmatā ierakstītas ēkas (būves) īpašniekam (visiem kopīpašniekiem proporcionāli viņu kopīpašuma daļām)". Pamatojoties uz augstākminētā likuma norādīto pantu, rodas nepieciešamība pēc pamatojuma zemes pārdošanai, uz kuras atrodas daudzīvokļu mājas daļa. Attiecīgi nepieciešams skaidrojums un papildus informācija - vai ir izskatītas iespējas un piedāvājumi/risinājumi sadalīt zemi tā, lai var daļu atsavināt/nomāt daudzdzīvokļu mājas dzīvokļu īpašnieki. 

	2.
	Anotācija (ex-ante)
1.1. Pamatojums 
	Iebildums
01.01.2023. ir stājies spēkā likums "Piespiedu dalītā īpašuma privatizētajās daudzdzīvokļu mājās izbeigšanas likums" (turpmāk - Likums). Likuma 4.panta pirmā daļa nosaka, ka "Daudzdzīvokļu dzīvojamās mājas dzīvokļu īpašniekiem ir atsavināšanas tiesība uz atsavināmo zemi. Atsavināšanas tiesības izmantošana šajā likumā noteiktajā kārtībā ļauj daudzdzīvokļu dzīvojamās mājas dzīvokļu īpašniekiem iegūt īpašumā izpērkamo zemi". Balstoties uz Likuma 5, panta pirmo daļu šis tiesības daudzdzīvokļu dzīvojamās mājas dzīvokļu īpašnieku kopība pieņem ar lēmumu, pamatojoties ar kuru ir skaidrs īpašnieku kopības viedoklis par to vai uz zemes atrodas privatizēta daudzdzīvokļu mājas daļa; noskaidrojot īpašnieku kopības viedokli ir pieņemts lēmums par to vai tie vēlas vai nevēlas atsavināt zemes daļu. Pamatojoties uz  augstākminēto, nepieciešams skaidrojums  vai  ir veikts un noskaidrots īpašnieku kopības viedoklis/lēmums, tādējādi valstij aizstāvot sabiedrības intereses. Stiprinot iepriekš teikto, vēršam Jūsu uzmanību uz to, ka Valsts pārvaldes iekārtas likuma 10. panta trešā daļa nosaka, ka "Valsts pārvalde darbojas sabiedrības interesēs. Pie sabiedrības interesēm pieder arī samērīga privātpersonas tiesību un tiesisko interešu ievērošana"  un Valsts pārvaldes iekārtas likuma 10.panta piektā daļa nosaka, ka "Valsts pārvalde savā darbībā ievēro labas pārvaldības principu. Tas ietver atklātību pret privātpersonu un sabiedrību, datu aizsardzību, taisnīgu procedūru īstenošanu saprātīgā laikā un citus noteikumus, kuru mērķis ir panākt, lai valsts pārvalde ievērotu privātpersonas tiesības un tiesiskās intereses".  

